stanford-oval/wikipedia huggingface dataset:
ดราก้อนบอล Z
เนื้อเรื่อง > การ์ลิคจูเนียร์แก้แค้น - Garlic Jr. saga

หลังจากการต่อสู้บนดาวนาเม็กผ่านไปประมาณ 10 เดือน การ์ลิคจูเนียร์ศัตรูของพวกโกคูและพระเจ้าเมื่อครั้งอดีตได้มาบุกรุกที่วังพระเจ้าพร้อมกับสมุนและได้จับตัวพระเจ้ากับมิสเตอร์โปโป้ไว้ การ์ลิคจูเนียร์ต้องการที่จะเปลี่ยนโลกมนุษย์ให้กลายเป็นโลกปิศาจโดยการปล่อยหมอกปิศาจลงไปในโลก เมื่อใครได้สัมผัสกับหมอกนี้จะทำให้กลายสภาพเป็นมารร้าย นี่เป็นแผนการการแก้แค้นของการ์ลิคจูเนียร์
โกฮังและคุริลินเดินทางไปที่บ้านของผู้เฒ่าเต่าเพื่อไปพบปะสังสรรค์กับพวกบลูม่า แต่ว่าทุกคนที่อยู่ที่บ้านผู้เฒ่าเต่ามีอาการผิดปกติ สีหน้าท่าทางเปลี่ยนไปคล้ายกับมารร้ายเนื่องจากโดนหมอกปีศาจเข้าไปจนล้างสมอง ทั้งโกฮังและคุริลินถูกพวกบลูม่าเล่นงาน ยังดีที่ได้พิคโกโร่มาช่วยเอาไว้และบอกให้โกฮังและคุริลินไปที่วังของพระเจ้า แต่เมื่อไปถึงที่วังของพระเจ้าโกฮังและคุริลินก็พบกับการ์ลิคจูเนียร์ สมัยก่อนโกฮังเคยขังการ์ลิคจูเนียร์ไว้ในเด้ดโซนโดยที่โกฮังไม่รู้ตัว การ์ลิคจูเนียร์บอกว่าจะกลับมาแก้แค้น โกฮังกับคุริลินคิดจะไปชิงขวดที่พระเจ้าและมิสเตอร์โปโป้ถูกขังแต่ก็ถูกของการ์ลิคจูเนียร์มาขวางเอาไว้ ส่วนทางพิคโกโร่ก็โดนพวกบลูม่าทำให้กลายเป็นพวกของการ์ลิคจูเนียร์ เหตุการณ์เลวร้ายลงไปอีกเมื่อคุริลินก็ถูกทำให้กลายเป็นมารร้ายไปอีกคนเหลือเพียงโกฮังคนเดียว อย่างไรก็ตามนี่เป็นแผนการณ์ของพิกโกโร่กับคุริลินที่แกล้งเล่นละครตบตาการ์ลิคจูเนียร์เพื่อที่จะเข้าใกล้ตัวของการ์ลิคจูเนียร์และลอบไปเอาขวดของพระเจ้ากับมิสเตอร์โปโป้มาได้ซึ่งก็ทำสำเร็จ การ์ลิคจูเนียร์แค้นมากที่ถูกหลอกและต้องการจัดการกับพวกโกฮัง
หนทางที่จะช่วยคนที่ถูกหมอกปิศาจครอบงำนั่นก็คือให้นำหมอกศักดิ์สิทธิ์ไปชำระพิษของหมอกปิศาจก่อนรุ่งสาง วิธีที่ปล่อยหมอกศักดิ์สิทธิ์ไปทั่วโลกได้เร็วที่สุดคือต้องปล่อยที่ช่องปลายสุดของวังพระเจ้า พระเจ้ากับมิสเตอร์โปโป้รับหน้าที่นี้ไป ส่วนพวกโกฮังจะอยู่รับมือกับพวกการ์ลิคจูเนียร์ การต่อสู้มาถึงจุดแตกหักเมื่อการ์ลิคจูเนียร์มีพลังเพิ่มขึ้นมากมายมหาศาลเนื่องจากดาวปิศาจได้โคจรมาใกล้โลกและส่งอิทธิพลมาให้พวกการ์ลิคจูเนียร์ การต่อสู้เป็นไปอย่างดุเดือด หากแต่พิกโกโร่มีทีท่าที่อ่อนแรงเนื่องจากพระเจ้าถูกเหล่าวิญญาณของพระเจ้ารุ่นก่อนๆเล่นงานในดินแดนศักดิ์สิทธิ์ภายในวังพระเจ้าซึ่งเป็นเส้นทางเดียวที่จะไปยังปลายสุดของตัววัง เหตุการณ์เลวร้ายลงทุกทีการ์ลิคจูเนียร์ที่มีชีวิตเป็นอมตะเล่นงานพวกโกฮังอยู่ฝ่ายเดียวรวมไปถึงจวนที่จะเช้าแล้ว แต่ว่าก็สามารถที่จะปล่อยหมอกศักดิ์สิทธิ์ไปยังโลกเบื้องล่างได้ ทุกคนต่างได้รับการชำระพิษจากหมอกปิศาจ การ์ลิคจูเนียร์แค้นมากที่แผนการณ์สร้างโลกปิศาจของตนเองพังทลายจึงตัดสินใจใช้เด้ดโซนอีกครั้งเช่นที่เคยใช้ในอดีตโดยคราวนี้จะดูดเอาพวกโกฮังไปยังมิติของเด้ดโซน แต่ด้วยความร่วมมือร่วมใจของพวกโกฮังทำให้สามารถทำลายดาวปิศาจและการ์ลิคจูเนียร์ก็ถูกขังอยู่ในเด้ดโซนไปตลอดกาล
เนื้อเรื่อง > เด็กหนุ่มปริศนาที่มาจากโลกอนาคต - Trunks saga

เวลาผ่านไปราว 1 ปีหลังจากการต่อสู้บนดาวนาเม็ก ทุกคนรับรู้ถึงพลังมหาศาล 2 ดวงที่กำลังเข้าใกล้โลก โดยที่เจ้าของพลังมหาศาลนั่นก็คือฟรีเซอร์ที่ได้รับการดัดแปลงเป็นหุ่นไซบอร์คกับราชาโคลด์พ่อของฟรีเซอร์ ทั้ง 2 รับรู้แล้วว่าอีก 3 ชั่วโมงโกคูจะกลับมาที่โลก พวกโกฮังต่างรีบไปยังจุดที่คาดการณ์ว่าพวกฟรีเซอร์จะลงจอดยานอวกาศ เมื่อพวกฟรีเซอร์มาถึงทุกคนต่างรู้สึกถึงพลังที่น่ากลัวของ 2 พ่อลูกต่างก็ได้แต่ปลงตกว่าจะเป็นกาอวสานของโลก พวกฟรีเซอร์ต้องการฆ่าชาวโลกให้หมดก่อนที่โกคูจะมาถึง ทันใดนั้นมีเด็กหนุ่มคนหนึ่งปรากฏตัวและประกาศว่าจะจัดการพวกฟรีเซอร์ให้หมด เด็กหนุ่มปริศนาจัดการสมุนฟรีเซอร์จนหมดและได้ท้าทายให้ทั้ง 2 พ่อลูกฟรีเซอร์ต่อสู้ด้วยพลังเต็มที่ ทันใดนั้นเด็กหนุ่มคนนั้นได้แปลงร่างเป็นซูเปอร์ไซย่าทำให้ฟรีเซอร์ถึงกับตกใจและจัดการฟรีเซอร์ด้วยดาบซึ่งเป็นอาวุธของเด็กหนุ่มคนนั้น ราชาโคลด์มีข้อเสนอให้เด็กหนุ่มโดยจะให้เป็นลูกแทนฟรีเซอร์และจะให้ดาวที่ยึดมาได้แต่เด็กหนุ่มไม่สนใจ ราชาโคลด์สนใจในดาบจึงขอดาบจากเด็กหนุ่มซึ่งเขาก็ไม่ขัดขืนได้ให้ดาบไป แต่ว่าราชาโคลด์กลับใช้ดาบเล่มนั้นเข้ามาเล่นงานเด็กหนุ่มแต่ก็ทำอะไรไม่ได้และถูกจัดการไปอย่างง่ายดาย พวกโกฮังเห็นเหตุการณ์ต่างๆได้แต่ตกตะลึง อย่างไรก็ตามเด็กหนุ่มปริศนาบอกกับพวกโกฮังว่าจะพาไปยังจุดที่โกคูจะกลับมาถึงโลกทำให้พวกโกฮังนั้นต่างสงสัยมากยิ่งขึ้น
เด็กหนุ่มไม่มีท่าทีที่จะเป็นศัตรูกับพวกโกฮังจึงทำให้พวกโกฮังเริ่มรู้สึกเป็นมิตรกับเด็กหนุ่ม อย่างไรก็ตามโกคูก็มาถึงโลกตามที่เด็กหนุ่มคนนั้นกล่าวอย่างถูกต้อง โกคูมาถึงโลกและพบกับทุกคนอีกครั้ง เด็กหนุ่มขอคุยกับโกคูเป็นการส่วนตัวและได้ประมือกันเล็กน้อย เด็กหนุ่มจึงได้เปิดเผยความจริงทั้งหมดกับโกคูว่าตนชื่อทรังคซ์มาจากโลกอนาคตในอีก 20 ปีข้างหน้า ตนเป็นลูกชายของเบจิต้าและบูลม่าจึงมีสายเลือดของชาวไซย่า จุดประสงค์หลักที่ทรังคซ์มายังอดีตก็คือต้องการมาบอกเกี่ยวกับการต่อสู้ในอีก 3 ปีนับจากตอนนี้ซึ่งศัตรูคราวนี้จะเป็นมนุษย์ดัดแปลงที่ ดร.เกโร่ นักวิทยาศาสตร์ผู้ชั่วร้ายของกองทัพโบว์แดงสร้างขึ้นมา เหตุการณ์ในอนาคตที่ทรังคซ์เล่านั้นมนุษย์ดัดแปลงนั้นมีความร้ายกาจมาก สังหารพวกของโกคูจนหมดและเหลือทรังคซ์เป็นนักรบเพียงแค่คนเดียว รวมไปถึงโกคูที่จะล้มป่วยเป็นโรคหัวใจจนเสียชีวิต อย่างไรก็ตามทรังคซ์ได้ให้ยารักษาโรคหัวใจกับโกคู ทรังคซ์ได้เห็นความตั้งใจอันแน่วแน่ของโกคูว่าจะต้องเก่งขึ้นเพื่อรับมือกับมนุษย์ดัดแปลงทำให้มีความหวังขึ้นมาจากนั้นก็ลาโกคูไป โกคูลำบากใจที่จะบอกเรื่องนี้กับทุกคน แต่พิกโกโร่ได้ยินเรื่องที่ทั้ง 2 คุยทั้งหมดเนื่องจากพิกโกโร่มีประสาทการได้ยินที่ดีกว่าและเล่าเรื่องราวทั้งหมดยกเว้นเรื่องส่วนตัวของทรังคซ์ให้ทุกคนฟัง จากนั้นโกคูบอกว่าที่ตนรอดชีวิตจากดาวนาเม็กได้เพราะได้โดยสารไปกับยานอวกาศของกินิวแทนและเดินทางมายังดาวยาโดแรต นอกจากนี้ยังได้วิชามาจากชาวยาโดแรตก็คือ"เคลื่อนย้ายข้ามมิติ" จากนั้นทุกคนก็แยกย้ายกันไปฝึกฝนฝีมือเพื่อเตรียมรับมือกับมนุษย์ดัดแปลงอันน่าสะพรึงกลัวในอีก 3 ปีข้างหน้า
เนื้อเรื่อง > การประลองในปรโลก - Other World saga

หลังจากการต่อสู้กับเซล โกคูซึ่งเป็นวิญญาณไปแล้วรวมถึงท่านไคโอตั้งใจกันไว้ว่าจะไปหาท่านไดไคโอซึ่งเป็นผู้ที่อยู่เหนือกว่าไคโอทั้ง 4 ทิศของทางช้างเผือก(ท่านไคโอที่ดูแลโกคูอยู่ประจำทางทิศเหนือของทางช้างเผือก) รวมไปถึงจะเข้าร่วมการประลองในปรโลกซึ่งเป็นการประลองของยอดฝีมือในอดีตของทุกสารทิศในทางช้างเผือกซึ่งผู้ชนะจะได้รับการฝึกวิชาจากท่านไดไคโอโดยตรง
โกคูได้พบกับบรรดายอดฝีมือในอดีตเยอะแยะมากมาย แต่ผู้ที่โดดเด่นในงานครั้งนี้คือไปคูฮังจากทางซึ่งเป็นลูกศิษย์ของท่านไคโอทิศตะวันตก ในการประลองนั้นโกคูผ่านคู่ต่อสู้มาเรื่อยๆจนถึงรอบชิงชนะเลิศพบกับไปคูฮัง ทั้งคู่ต่อสู้กันอย่างสูสีและดุเดือด ในตอนท้ายของการประลองโกคูสามารถเอาชนะไปคูฮังโดยที่ไปคูฮังถูกเล่นงานจนกระเด็นตกเวที แต่ว่าทั้งคู่ได้ทำผิดกฎของการประลองจนทำให้เสมอกัน แม้ว่าโกคูจะไม่ได้ตำแหน่งชนะเลิศแต่ก็ได้พบเพื่อนใหม่หลายๆคนจากการแข่งขัน
เนื้อเรื่อง > นักรบคนใหม่ - Great Saiyaman saga

หลังจากการต่อสู้กับเซลเวลาผ่านไป 7 ปี โกฮังในวัยรุ่นได้ใช้กลับมาชีวิตตามปกติเรียนหนังสือที่เมืองซาตานซิตี้ โกฮังได้พบกับวีเดลซึ่งเป็นลูกสาวของมร.ซาตานผู้โด่งดัง (เนื่องจากมร.ซาตานได้แอบอ้างว่าตนสามารถจัดการกับเซลและประกาศให้ชาวโลกรับทราบ) การใช้ชีวิตของโกฮังนั้นช่างลำบากเนื่องจากโกฮังจะต้องเก็บความลับว่าตนเองนั้นมีความแข็งแกร่งเหนือคนทั่วไปและยังเป็นซูเปอร์ไซย่า (โกฮังเคยแปลงร่างเป็นซูเปอร์ไซย่าอำพรางตนเพื่อจัดการเหตุวุ่นวายในเมืองนี้มาก่อน) โกฮังจำเป็นต้องเปลี่ยนเป็นซูเปอร์ฮีโร่นามว่า "เกรทไซย่าแมน" เพื่อที่จะให้ได้ใช้พลังความสามารถของตนปกป้องเมืองและอำพรางตัวจริงของตน อย่างไรก็ตามโกฮังถูกวีเดลจับได้ว่าเป็นเกรทไซย่าแมน วีเดลต้องการให้โกฮังเข้าร่วมการแข่งขันงานประลองเจ้ายุทธภพโดยมีเงื่อนไขว่าถ้าไม่เข้าร่วมงานจะถูกแฉว่าเป็นเกรทไซย่าแมน โกฮังจึงต้องจำใจเข้าร่วมพร้อมกับวีเดล ข่าวของงานประลองล่วงรู้ไปถึงโกคูที่อยู่ในปรโลก โกคูยืนยันว่าตนจะกลับไปที่โลก 1 วันเพื่อร่วมงานประลองทำให้ทุกคนดีใจเป็นอย่างมาก โกฮังกับโกเทนน้องชายฝึกซ้อมฝีมือ ระหว่างการฝึกซ้อมวีเดลได้ขอให้โกฮังสอนวิชาเหินฟ้าให้และสามารถเหาะได้ในภายหลัง ทุกคนต่างฝึกซ้อมเพื่อการแข่งขัน
ในวันงานประลอง ทันทีที่โกคูปรากฏตัวทุกคนต่างดีใจที่ได้พบ การประลองในครั้งนี้มีนักสู้มากมายแต่ที่เป็นเป้าสายตาของพวกโกคูก็คือ ชิน และ คิบิโตะ การประลองในรุ่นเด็ก ทรังคซ์และโกเทนได้พบกันในรอบชิงชนะเลิศ ทรังคซ์สามารถเอาชนะโกเทนไปได้ทำให้เป็นผู้ชนะเลิศ เมื่อมาถึงการประลองของผู้ใหญ่ ในตอนแรกดูเหมือนจะราบรื่นไปได้ด้วยดี แต่มีนักสู้ลึกลับ 2 คนคือยามูและซูโปโปวิชได้เข้าร่วมงานประลองเพื่อจุดประสงค์บางอย่าง ภายหลังตัวตนที่แท้จริงของชินได้เปิดเผยมาว่าคือ ท่านไคโอชิน ผู้ที่อยู่เหนือเทพทั้งปวง(สูงกว่าไดไคโอ) และคิบิโตะนั้นเป็นองครักษ์ของไคโอชิน ในตอนหลังทั้งยามูและซูโปโปวิชได้ลอบดูดพลังอันมหาศาลของโกฮังในขณะที่เป็นซูเปอร์ไซย่า(ขั้นที่ 2) เพื่อกระทำการคืนชีพให้แก่จอมมารบู ไคโอชินได้ตามพวกยามูไปซึ่งพวกโกคูก็ตามไคโอชินไปด้วย ภายหลังโกฮังได้รับการฟื้นฟูพลังจากคิบิโตะจากนั้นก็ตามพวกโกคูไป
เนื้อเรื่อง > โลกอันแสนสงบสุข - Peaceful World saga

เวลาผ่านไป 10 ปี (ในช่วงเวลา 10 ปีนี้จะเป็นเนื้อเรื่องของ ดราก้อนบอล ซูเปอร์) โกคู เบจิต้า ทรังคซ์ โกเทนและ"ปัง"หลานสาวของโกคู ได้เข้าร่วมงานประลองเจ้ายุทธภพ โดยในงานนี้โกคูตั้งใจมากที่จะเข้าร่วมเพราะได้พบกับบูที่กลับชาติมาเกิดใหม่ซึ่งก็คือ"อูบุ" เด็กน้อยอายุ 10 ปี โกคูและอูบุต่อสู้กันจนโกคูมั่นใจแล้วว่าคือบูกลับชาติมาเกิดใหม่แต่ยังไม่สามารถควบคุมพลังได้ โกคูได้ร่ำลากับทุกคนและพาอูบุไปฝึกฝนเพื่อที่จะเป็นนักสู้ปกป้องโลกต่อไป
เพลงประกอบ

เพลงเปิด (Opening Theme)
ตอนที่ 1-199 เพลง "CHA-LA HEAD-CHA-LA" ขับร้องโดย ฮิโรโนบุ คาเงยามะ
ตอนที่ 200-291 เพลง "WE GOTTA POWER" ขับร้องโดย ฮิโรโนบุ คาเงยามะ
เพลงปิด (Ending Theme)
ตอนที่ 1-199 เพลง "เดเตะโค่ย โทบิคิริ เซ็นไคพาวเวอร์!" (でてこいとびきりZENKAIパワー!) ขับร้องโดย MANNA
ตอนที่ 200-291 เพลง "โบคุทาจิ วะ เทนชิ ดัตตะ" (僕達は天使だった) ขับร้องโดย ฮิโรโนบุ คาเงยามะ
ตอนพิเศษ ทีวีสเปเชียล : ศึกสุดท้ายที่ต้องสู้อย่างโดดเดี่ยว ~พ่อของโกคู นักรบ Z ผู้ท้าทายต่อฟรีเซอร์~ (TVSP・たったひとりの最終決戦～フリーザに挑んだZ戦士 孫悟空の父～) เพลง "ฮิคาริ โนะ ทาบิ" (光の旅) ขับร้องโดย ฮิโรโนบุ คาเงยามะ, KUKO
ตอนพิเศษ ทีวีสเปเชียล : ต่อต้านความสิ้นหวัง!! สุดยอดนักรบที่เหลืออยู่ โกฮังและทรังคซ์ (TVSP・絶望への反抗!! 残された超戦士・悟飯 とトランクス) เพลง "อาโออิ คาเซะ โนะ โฮป" (青い風のHOPE) ขับร้องโดย ฮิโรโนบุ คาเงยามะ
เพลงประกอบในเรื่อง
ตอนที่ 20 เพลง "ชูระอิโระ โนะ เซนชิ" (修羅色の戦士) ขับร้องโดย โคจิ คายะ
ตอนที่ 138 เพลง "มายน์พาวเวอร์...คิ..." (MIND POWER…気…) ขับร้องโดย ฮิโรโนบุ คาเงยามะ, ยูกะ ซาโต）
ตอนที่ 184 เพลง "อุนเม โนะ ฮิ ~ทามาชี่ vs ทามาชี่~ (運命の日～魂vs魂～) ขับร้องโดย ฮิโรโนบุ คาเงยามะ
ตอนพิเศษ ทีวีสเปเชียล : ศึกสุดท้ายที่ต้องสู้อย่างโดดเดี่ยว ~พ่อของโกคู นักรบ Z ผู้ท้าทายต่อฟรีเซอร์~ เพลง "โซลิดสเตท สเคาเตอร์" (ソリッドステート・スカウター) ขับร้องโดย TOKIO บรรเลงดนตรีโดย Dragon Majic Orchestra
ดูเพิ่ม

ดราก้อนบอล (อนิเมะ)
ดราก้อนบอล GT
ดราก้อนบอล ไค
ดราก้อนบอล ซูเปอร์
ซูเปอร์ ดราก้อนบอล ฮีโร่ส์
ดราก้อนบอล ไดมะ
แหล่งข้อมูลอื่น

เว็บไซต์ ดราก้อนบอล Z ของ โตเอแอนิเมชัน (ญี่ปุ่น)
สมาชิกสภาผู้แทนราษฎรจังหวัดมหาสารคาม

| เขตเลือกตั้งสมาชิกสภาผู้แทนราษฎร |
| --- | --- |
จังหวัดมหาสารคาม
เขตเลือกตั้งในปัจจุบัน
จำนวนเขต: 6
คะแนนเสียง: 229,263 (เพื่อไทย)   105,766 (ภูมิใจไทย)
เขตเลือกตั้งปัจจุบัน
ก่อตั้ง: พ.ศ. 2476
ที่นั่ง: เพื่อไทย (5)   ภูมิใจไทย (1)
สมาชิกสภาผู้แทนราษฎร: ดูในบทความ
จังหวัดมหาสารคาม มีเขตเลือกตั้งสมาชิกสภาผู้แทนราษฎร 6 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 6 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์

หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดมหาสารคามมีสมาชิกสภาผู้แทนราษฎรชุดแรก คือ พระยาสารคามคณาภิบาล (อนงค์ พยัคฆันตร์) และ นายทองม้วน อัตถากร
นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 9 สมัย ได้แก่ นายกริช กงเพชร
สมาชิกสภาผู้แทนราษฎรสตรีคนแรกของจังหวัดมหาสารคาม คือ นางสมมุติ สัจจพงษ์ (จากการเลือกตั้ง พ.ศ. 2519)
ตระกูลการเมืองที่ได้รับเลือกตั้งมากที่สุด คือ
ดาวเรือง (2 คน) ได้แก่ นายจำลอง ดาวเรือง และนายหัด ดาวเรือง
อัตถากร (2 คน) ได้แก่ นายทองม้วน อัตถากร และนายบุญช่วย อัตถากร
ศิริโกมุท (2 คน) ได้แก่ นายสวาท ศิริโกมุท และนางกุสุมาลวตี ศิริโกมุท
ศิริพานิชย์ (2 คน) ได้แก่ นายประยุทธ์ ศิริพานิชย์ และนายจิรวัฒน์ ศิริพานิชย์
โชคชัยวัฒนากร (2 คน) ได้แก่ นายสุชาติ โชคชัยวัฒนากร และนายลัทธชัย โชคชัยวัฒนากร
คลังแสง (2 คน) ได้แก่ นายสุทิน คลังแสง และนายรัฐ คลังแสง
รายนามสมาชิกสภาผู้แทนราษฎรแบบแบ่งเขต > ชุดที่ 2–4; พ.ศ. 2480–2489

| 0 | 1 | 2 | 3 | 4 |
| --- | --- | --- | --- | --- |
| เขต | ชุดที่ 2 พ.ศ. 2480 | ชุดที่ 3 พ.ศ. 2481 | ชุดที่ 4 | ชุดที่ 4 |
| เขต | ชุดที่ 2 พ.ศ. 2480 | ชุดที่ 3 พ.ศ. 2481 | มกราคม พ.ศ. 2489 | สิงหาคม พ.ศ. 2489 เลือกตั้งเพิ่มเติม |
| 1 | ขุนจรรยาวิเศษ (บุณยนิตย์ บุญเที่ยง) | นายทองม้วน อัตถากร | หลวงอังคณานุรักษ์ (สมถวิล เทพาคำ) | นายจำลอง ดาวเรือง |
| 2 | นายทองดี ณ กาฬสินธุ์ | นายทองดี ณ กาฬสินธุ์ | นายกว้าง ทองทวี | นายนาถ เงินทาบ |
| 3 | นายจำลอง ดาวเรือง | นายจำลอง ดาวเรือง | นายบุญช่วย อัตถากร | นายสิงห์โต พลวิจิตร |
| 4 | – | – | – | นายเอ็ด บุญไชย |
รายนามสมาชิกสภาผู้แทนราษฎรแบบแบ่งเขต > ชุดที่ 5; พ.ศ. 2491–2492

| 0 | 1 | 2 |
| --- | --- | --- |
| ชุดที่ | การเลือกตั้ง | เขตเลือกตั้งที่ 1 |
| ชุดที่ 5 | พ.ศ. 2491 | นายฮวด ทองโรจน์ |
| ชุดที่ 5 | พ.ศ. 2491 | นายบุญช่วย อัตถากร |
| ชุดที่ 5 | พ.ศ. 2492 | นายนาถ เงินทาบ (เลือกตั้งเพิ่มเติม) |
รายนามสมาชิกสภาผู้แทนราษฎรแบบแบ่งเขต > ชุดที่  7; พ.ศ. 2495

| --- | --- |
ลำดับ: ชุดที่ 7 พ.ศ. 2495
1: หลวงบริหารชนบท (เสียชีวิต)
1: นายบุญช่วย อัตถากร (แทนหลวงบริหารฯ)
2: นายนาถ เงินทาบ
3: นายธรรมนูญ ภูมาศ
รายนามสมาชิกสภาผู้แทนราษฎรแบบแบ่งเขต > ชุดที่ 8–9; พ.ศ. 2500

| --- | --- |
ชุดที่ 8 กุมภาพันธ์ พ.ศ. 2500: ชุดที่ 9 ธันวาคม พ.ศ. 2500
นายบุญคง บุญเพชร: นายดิลก บุญเสริม
นายเกียรติ นาคะพงษ์
นายเรืองยศ ทองโรจน์: นายเกตุ วงศ์กาไสย
รายนามสมาชิกสภาผู้แทนราษฎรแบบแบ่งเขต > ชุดที่ 10; พ.ศ. 2512

| --- | --- |
ลำดับ: ชุดที่ 10 พ.ศ. 2512
1: นายบุญช่วย อัตถากร
2: นายเกียรติ นาคะพงษ์
3: นายดิลก บุญเสริม
4: นายอายุทธ ฝ่ายคุณวงศ์
รายนามสมาชิกสภาผู้แทนราษฎรแบบแบ่งเขต > ชุดที่ 11–14; พ.ศ. 2518–2526

| 0 | 1 | 2 | 3 | 4 |
| --- | --- | --- | --- | --- |
| เขต | ชุดที่ 11 พ.ศ. 2518 | ชุดที่ 12 พ.ศ. 2519 | ชุดที่ 13 พ.ศ. 2522 | ชุดที่ 14 พ.ศ. 2526 |
| 1 | นายอุดมพร ขอเพิ่มกลาง | นายทวนทอง อิสระวงศ์ | นายประยุทธ์ ศิริพานิชย์ | นายประยุทธ์ ศิริพานิชย์ |
| 1 | นายสวาท ศิริโกมุท | นายสำราญ วงษาจันทร์ | นายสำราญ วงษาจันทร์ (เสียชีวิต) | นายชาญชัย ชัยรุ่งเรือง |
| 1 | นายสวาท ศิริโกมุท | นายสำราญ วงษาจันทร์ | นายทวนทอง อิสระวงศ์ (แทนนายสำราญ) | นายชาญชัย ชัยรุ่งเรือง |
| 1 | นายดิลก มะลิมาศ | นางสมมุติ สัจจพงษ์ | นายหัด ดาวเรือง (เสียชีวิต) | นายทวิช กลิ่นประทุม |
| 1 | นายดิลก มะลิมาศ | นางสมมุติ สัจจพงษ์ | นายทวิช กลิ่นประทุม (แทนนายหัด) | นายทวิช กลิ่นประทุม |
| 2 | นายอัมพล จันทรเจริญ | นายอัมพล จันทรเจริญ | นายอัมพล จันทรเจริญ | นายผดุงศักดิ์ อุดรพิมพ์ |
| 2 | นายยุทธพล ศรีมุงคุณ | นายกริช กงเพชร | นายปรุงศักดิ์ ไชยหาญ (เสียชีวิต) | นายกริช กงเพชร |
| 2 | นายยุทธพล ศรีมุงคุณ | นายกริช กงเพชร | นายผดุงศักดิ์ อุดรพิมพ์ (แทนนายปรุงศักดิ์) | นายกริช กงเพชร |
รายนามสมาชิกสภาผู้แทนราษฎรแบบแบ่งเขต > ชุดที่ 15–20; พ.ศ. 2529–2539

บทความหลัก: จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529, จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531, จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535, จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538, และ จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| เขต | ชุดที่ 15 พ.ศ. 2529 | ชุดที่ 16 พ.ศ. 2531 | ชุดที่ 17 มีนาคม พ.ศ. 2535 | ชุดที่ 18 กันยายน พ.ศ. 2535 | ชุดที่ 19 พ.ศ. 2538 | ชุดที่ 20 พ.ศ. 2539 |
| 1 | นายอัมพล จันทรเจริญ | นายอัมพล จันทรเจริญ | นายอัมพล จันทรเจริญ | นายอัมพล จันทรเจริญ | นายสุชาติ ศรีสังข์ | นายสุชาติ ศรีสังข์ |
| 1 | นายประวัติ ทองสมบูรณ์ | นายพยุง ช่ำชอง | นายประวัติ ทองสมบูรณ์ | นายประวัติ ทองสมบูรณ์ | นายประวัติ ทองสมบูรณ์ | นายมาโนช เชาวรัตน์ |
| 1 | นายกริช กงเพชร | นายมาโนช เชาวรัตน์ | นายกริช กงเพชร | นายกริช กงเพชร | นายกริช กงเพชร | นายกริช กงเพชร |
| 2 | นายสุชาติ โชคชัยวัฒนากร | นายอำนวย ปะติเส | นายสุชาติ โชคชัยวัฒนากร | นายสุชาติ โชคชัยวัฒนากร | นายสุชาติ โชคชัยวัฒนากร | นายสุชาติ โชคชัยวัฒนากร |
| 2 | นายชาญชัย ชัยรุ่งเรือง | นายสมมาศ เฮงสวัสดิ์ | นายชาญชัย ชัยรุ่งเรือง | นายสมมาศ เฮงสวัสดิ์ | นายชาญชัย ชัยรุ่งเรือง | นางมยุรา อุรเคนทร์ |
| 2 | นายประยุทธ์ ศิริพานิชย์ | นายประยุทธ์ ศิริพานิชย์ | นายประยุทธ์ ศิริพานิชย์ | นายอำนวย ปะติเส | นายประยุทธ์ ศิริพานิชย์ | นายประยุทธ์ ศิริพานิชย์ |
รายนามสมาชิกสภาผู้แทนราษฎรแบบแบ่งเขต > ชุดที่ 21–22; พ.ศ. 2544–2548

บทความหลัก: จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
| 0 | 1 | 2 |
| --- | --- | --- |
| เขต | ชุดที่ 21 พ.ศ. 2544 | ชุดที่ 22 พ.ศ. 2548 |
1: นายทองหล่อ พลโคตร
| 2 | นายไชยวัฒน์ ติณรัตน์  | นายสุชาติ ศรีสังข์ |
| 2 | นายสุชาติ ศรีสังข์   (แทนนายไชยวัฒน์) | นายสุชาติ ศรีสังข์ |
| 3 | นายยุทธพงศ์ จรัสเสถียร | นายสุชาติ โชคชัยวัฒนากร |
4: นายชาญชัย ชัยรุ่งเรือง
5: นางกุสุมาลวตี ศิริโกมุท
| 6 | นายกริช กงเพชร   (  / เลือกตั้งใหม่) | นายกริช กงเพชร |
รายนามสมาชิกสภาผู้แทนราษฎรแบบแบ่งเขต > ชุดที่ 23; พ.ศ. 2550

บทความหลัก: จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
| 0 | 1 | 2 | 3 |
| --- | --- | --- | --- |
เขต: ชุดที่ 23 พ.ศ. 2550
| 1 | นายสุทิน คลังแสง   (ถูกตัดสิทธิ์ทางการเมือง 5 ปี) | นายขจิตร ชัยนิคม   (แทนนายสุทิน /  ) | นายประยุทธ์ ศิริพานิชย์   (แทนนายขจิตร) |
1: นายจิรวัฒน์ ศิริพานิชย์
1: นายสุรจิตร ยนต์ตระกูล
2: นายสรรพภัญญู ศิริไปล์
2: นายสุชาติ โชคชัยวัฒนากร
2: นายไชยวัฒน์ ติณรัตน์
รายนามสมาชิกสภาผู้แทนราษฎรแบบแบ่งเขต > ชุดที่ 24–25; พ.ศ. 2554–2562

บทความหลัก: จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และ จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
| 0 | 1 | 2 |
| --- | --- | --- |
| เขต | ชุดที่ 24 พ.ศ. 2554 | ชุดที่ 25 พ.ศ. 2562 |
| 1 | นายสุรจิตร ยนต์ตระกูล | นายกิตติศักดิ์ คณาสวัสดิ์ |
| 2 | นายไชยวัฒน์ ติณรัตน์ | นายไชยวัฒนา ติณรัตน์ |
3: นายยุทธพงศ์ จรัสเสถียร
4: นายจิรวัฒน์ ศิริพานิชย์
| 5 | นางกุสุมาลวตี ศิริโกมุท | นายสุทิน คลังแสง |
รายนามสมาชิกสภาผู้แทนราษฎรแบบแบ่งเขต > ชุดที่ 26; พ.ศ. 2566

บทความหลัก: จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
| --- | --- |
เขต: ชุดที่ 26 พ.ศ. 2566
1: นายกิตติศักดิ์ คณาสวัสดิ์
2: นายไชยวัฒนา ติณรัตน์
3: นายลัทธชัย โชคชัยวัฒนากร
4: นายสรรพภัญญู ศิริไปล์
5: นายจิรวัฒน์ ศิริพานิชย์
6: นายรัฐ คลังแสง
รูปภาพ

นายจำลอง ดาวเรือง
นายอุดมพร ขอเพิ่มกลาง
นายประยุทธ์ ศิริพานิชย์
นายทวิช กลิ่นประทุม
นายชาญชัย ชัยรุ่งเรือง
นายสุชาติ โชคชัยวัฒนากร
นายอำนวย ปะติเส
นายยุทธพงศ์ จรัสเสถียร
นายสุทิน คลังแสง
แหล่งข้อมูลอื่น

คณะกรรมการการเลือกตั้งจังหวัดมหาสารคาม เก็บถาวร 2014-01-29 ที่ เวย์แบ็กแมชชีน
| ด ค กจังหวัดมหาสารคามในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  กุมภาพันธ์ 2500  ธันวาคม 2500  2512  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566 
เลือกตั้งซ่อม:  เขต 1 2522  เขต 1 2524  เขต 1 2552  เขต 1 2553 
| ด ค กสมาชิกสภาผู้แทนราษฎรไทยแบ่งตามจังหวัด |
| --- | --- |
สมาชิกสภาผู้แทนราษฎรไทย แบ่งตามจังหวัดในปัจจุบัน:  กระบี่  กรุงเทพมหานคร  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎรไทย แบ่งตามจังหวัดในอดีต:  พระนคร  ธนบุรี  นครจัมปาศักดิ์  พระตะบอง  พิบูลสงคราม  ลานช้าง 
 สมาชิกสภาผู้แทนราษฎรไทยแบ่งตามจังหวัด
นกกระจ้อยญี่ปุ่น

| นกกระจ้อยญี่ปุ่น |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก 
อันดับ:: นกเกาะคอน 
วงศ์:: Cettiidae 
สกุล:: Horornis  (Kittlitz, 1830)
สปีชีส์:: Horornis diphone
ชื่อทวินาม
Horornis diphone (Kittlitz, 1830)

ชื่อพ้อง
 Cettia diphone
ไข่ของนกกระจ้อยญี่ปุ่น
นกกระจ้อยญี่ปุ่น (ชื่อวิทยาศาสตร์: Horornis diphone) รู้จักกันในชื่อภาษาญี่ปุ่นว่า อูงูอิซุ (ญี่ปุ่น: 鶯; โรมาจิ: uguisu) เป็นนกจาบปีกอ่อน (passerine) สายพันธ์หนึ่งที่พบได้ยาก เนื่องจากมีธรรมชาติชอบหลบซ่อน แต่เสียงร้องของมันสามารถได้ยินในพื้นที่ส่วนใหญ่ของประเทศญี่ปุ่นในช่วงต้นฤดูใบไม้ผลิ นกกระจ้อยญี่ปุ่นมักมีสีคล้ายใบมะกอกแก่ (brown) แต่โทนสีค่อนข้างหม่น มีพฤติกรรมชอบหลบซ่อนสายตามนุษย์แต่ชอบร้องส่งเสียง มีความยาวลำตัวประมาณ 15.5 เซนติเมตร (6.1 นิ้ว) และชอบกินแมลงขนาดเล็ก
เนื่องจากพฤติกรรมที่ชอบร้อง(เพลง)ส่งเสียง จึงทำให้นกชนิดนี้มีชื่อเล่นภาษาอังกฤษว่า "Japanese Nightingale" และมีผู้นิยมจับนกกระจ้อยญี่ปุ่นใส่กรงขังไว้เพื่อฟังเสียงของมัน นอกจากนี้เสียงที่ไพเราะของนกกระจ้อยญี่ปุ่นก็เป็นธีม หรือหัวข้อที่สำคัญในบทกวีของญี่ปุ่น โดยมีงานประพันธ์ร้อยกรองทั้งประเภทไฮกุและเร็งกะที่เอ่ยถึงชื่อนก "อุงุยสึ" เพื่อแสดงการมาถึงของฤดูใบไม้ผลิ และการเบ่งบานของดอกซากุระ
แหล่งข้อมูลอื่น

Japanese bush-warbler, Mike Danzenbaker's bird photo website.
| --- | --- |
การแยกแยะหน่วยอนุกรมวิธาน:  Wikidata: Q27075456  Wikispecies: Horornis diphone  Avibase: 7D1FD35DBF56A00A  BirdLife: 22714380  BOLD: 745584  eBird: jabwar  EoL: 45510043  GBIF: 8351644  iNaturalist: 339703  ITIS: 916919  IUCN: 22714380  NCBI: 36272  Xeno-canto: Horornis-diphone
คมกฤช อุ่ยเต็กเค่ง

| ผู้ช่วยศาสตราจารย์ คมกฤช อุ่ยเต็กเค่ง |
| --- | --- |
คมกฤช ในปี พ.ศ. 2566
เกิด: 14 กันยายน พ.ศ. 2524 จังหวัดระนอง ประเทศไทย
เสียชีวิต: 8 กุมภาพันธ์ พ.ศ. 2568 (43 ปี) ประเทศไทย
สาเหตุเสียชีวิต: หัวใจล้มเหลวเฉียบพลัน
ชื่ออื่น: ตุล, อาจารย์ตุล, เชฟหมี
อาชีพ: อาจารย์มหาวิทยาลัย, นักเขียน
มีชื่อเสียงจาก: ครัวกาก ๆ
คู่สมรส: วิลาวัณย์ บุญเกื้อกุลวงษ์

ภูมิหลังทางวิชาการ
โรงเรียนแม่: มหาวิทยาลัยเชียงใหม่ จุฬาลงกรณ์มหาวิทยาลัย
วิทยานิพนธ์: มายากับสถานภาพของความดี - ชั่วในปรัชญาเวทานตะของศังกราจารย์ (2550)
ผลงานทางวิชาการ
สาขาหลัก: ปรัชญาอินเดีย, ศาสนากับสังคม
สถาบันที่ทำงาน: คณะอักษรศาสตร์ มหาวิทยาลัยศิลปากร
งานที่สำคัญ: คอลัมน์ ผี พราหมณ์ พุทธ
 
ผู้ช่วยศาสตราจารย์ คมกฤช อุ่ยเต็กเค่ง (14 กันยายน พ.ศ. 2524 – 8 กุมภาพันธ์ พ.ศ. 2568) ชื่อเล่น ตุล เป็นนักวิชาการและนักเขียนด้านปรัชญาอินเดีย อาจารย์ประจำภาควิชาปรัชญา คณะอักษรศาสตร์ มหาวิทยาลัยศิลปากร คอลัมนิสต์ประจำนิตยสารมติชนสุดสัปดาห์ และยูทูบเบอร์ชาวไทย
ชีวิตช่วงต้นและการศึกษา

คมกฤชเกิดเมื่อวันที่ 14 กันยายน พ.ศ. 2524 ที่ตำบลเขานิเวศน์ อำเภอเมืองระนอง จังหวัดระนอง เป็นบุตรของสนชัย และพรรณทิพา อุ่ยเต็กเค่ง เจ้าของกิจการภัตตาคาร J&T ในจังหวัดระนอง ที่ซึ่งคมกฤชเติบโตมา คมกฤชจบการศึกษาระดับประถมศึกษาจากโรงเรียนชาติเฉลิม และระดับมัธยมศึกษาจากโรงเรียนพิชัยรัตนาคาร จังหวัดระนอง จบการศึกษาระดับปริญญาตรี ศิลปศาสตรบัณฑิต (การสื่อสารมวลชน) เกียรตินิยม จากมหาวิทยาลัยเชียงใหม่ ในปี 2547 และปริญญาโทด้านปรัชญาจากคณะอักษรศาสตร์ จุฬาลงกรณ์มหาวิทยาลัยในปี 2551 โดยทำวิทยานิพนธ์จบการศึกษาในหัวข้อเกี่ยวกับปรัชญาเวทานตะของศังกราจารย์ คมกฤชเคยเล่าถึงช่วงการเรียนปริญญาโทว่า "เป็นวิชาการเข้มข้น" แต่ "พอโทรไปบ่นกับแม่ (...) สิ่งที่เขาพูดคือ 'เลิกเรียนก็ได้ กลับมาบ้านเลย เดี๋ยวแม่เลี้ยงเอง'"
อาชีพการงาน

คมกฤชเป็นอาจารย์ประจำภาควิชาปรัชญา คณะอักษรศาสตร์ มหาวิทยาลัยศิลปากร ตั้งแต่ปี 2551 จนเสียชีวิต เขามีโดยมีความสนใจและชำนาญพิเศษในด้านปรัชญาอินเดีย, ศาสนาฮินดู, ศาสนากับสังคม รวมถึงศาสนาและวัฒนธรรมจีน สุลักษณ์ ศิวรักษ์ เคยกล่าวชื่นชมคมกฤชว่า "รู้เรื่องเกี่ยวกับภารตวิทยาดีมาก (...) เขาก็รู้เรื่องจีนดีมากเช่นเดียวกัน" เขาเคยดำรงตำแหน่งหัวหน้าภาควิชา และเป็นสมาชิกยุคแรกของเครือข่ายนักวิชาการเพื่อสิทธิพลเมือง มีบทบาทในการเรียกร้องด้านสิทธิมนุษยชนและประชาธิปไตย เขาเคยเล่าว่าตน "ไหว้เง็กเซียนฮ่องเต้ทุกวัน" เพื่อ "ขอบ้านเมืองกลับสู่ทำนองคลองธรรม ตั้งอยู่ในมรรควิถีที่ถูกต้อง อธรรมแพ้พ่าย ราษฎร์เป็นใหญ่ในแผ่นดิน"
คมกฤชเป็นคอลัมนิสต์ประจำ มติชนสุดสัปดาห์ โดยเขียนคอลัมน์ ผี พราหมณ์ พุทธ เป็นรายสัปดาห์ตั้งแต่เดือนพฤษภาคม 2559 ซึ่งมีคอลัมน์แรกเนื้อหาเกี่ยวกับพระคเณศ คอลัมน์ของเขาได้รับการรวมเล่มตีพิมพ์โดยสำนักพิมพ์มติชน 2 เล่มในปี 2560 และ 2564 นอกจากนี้เขายังเป็นวิทยากร และเป็นสมาชิกร่วมดำเนินรายการพูดคุยทางอินเทอร์เน็ต ตั้งวงเล่า (ดำเนินรายการโดยจอมขวัญ หลาวเพ็ชร์ และ ศิริพจน์ เหล่ามานะเจริญ) และ นิ้วกลมดมโรตี (ดำเนินรายการร่วมกับ นิ้วกลม)